ai4bharat/Pralekha huggingface dataset:
મંત્રીમંડળ
મંત્રીમંડળે રાષ્ટ્રીય સફાઈ કર્મચારીઓ આયોગનો કાર્યકાળ 31.૩.2019થી આગળ ત્રણ વર્ષ માટે વધારવા મંજૂરી આપી
કેન્દ્રીય મંત્રીમંડળે રાષ્ટ્રીય સફાઈ કર્મચારી આયોગ નો કાર્યકાળ 31.૩.2019થી વધુ ૩ વર્ષ માટે વધારવા મંજૂરી આપી દીધી છે.
મુખ્ય વિશેષતાઓ:
એનસીએસકેની સ્થાપના વર્ષ 1993માં એનસીએસકે કાયદા 1993ની જોગવાઈઓ અનુસાર શરૂઆતમાં ૩1.૩.1997 સુધીના સમયગાળા માટે કરવામાં આવી હતી. ત્યારબાદ કાયદાની વૈધતા શરૂઆતમાં 31.૩.2002 સુધી અને ત્યારબાદ 29.2.2004 સુધી વધારવામાં આવી હતી. એનસીએસકે 29.2.2004થી સ્થગિત થઇ ગયો હતો. ત્યાર બાદ એનસીએસકેનો સમયગાળો સમયાન્તરે બિન-બંધારણીય સંસ્થા તરીકે વધારવામાં આવ્યો હતો. વર્તમાન કમીશનનો સમયગાળો 31.૩.2019 સુધીનો હતો.
મુખ્ય અસરો:
આ પ્રસ્તાવના મુખ્ય લાભાર્થીઓ સફાઈ કર્મચારીઓ અને દેશમાં હાથ વડે સફાઈ કરવાનું કામ કરતા લોકો હશે કારણ કે એનસીએસકે તેમના કલ્યાણ અને ઉત્થાન માટે કાર્ય કરશે. એમએસ કાયદા સર્વે અંતર્ગત ઓળખી કાઢવામાં આવેલ મેલું ઉપાડનારાઓની સંખ્યા 31.01.2019ના રોજ 14226 હતી અને નિતી આયોગના આદેશ અનુસાર સામાજિક ન્યાય અને અધિકારીતા મંત્રાલય અંતર્ગત નેશનલ સર્વે અંતર્ગત 31.01.2019ના રોજ આ સંખ્યા 31128 હતી.
પાર્શ્વભૂમિકા:
એનસીએસકેના સફાઈ કર્મચારીઓના કલ્યાણ, સફાઈ કર્મચારીઓના વર્તમાન કલ્યાણ કાર્યક્રમોનો અભ્યાસ અને મૂલ્યાંકન, વિશેષ ફરિયાદને લગતા કેસોની તપાસ વગેરેના સંબંધમાં સરકારને પોતાની ભલામણો આપે છે. મેલું ઉપાડવાનું કામ કરનાર તરીકે રોજગારી અને તેમના પુનર્વસન કાયદાની જોગવાઈઓ અનુસાર એનસીએસકેને કાયદાના અમલીકરણની દેખરેખ રાખવાનું, કેન્દ્ર અને રાજ્ય સરકારોને તેના અસરકારક અમલીકરણની સલાહ આપવી અને આ કાયદાની જોગવાઈઓના ઉલ્લંઘન અને અમલીકરણ ન થવાની બાબતમાં મળેલ ફરિયાદોની તપાસ કરવાનું કાર્ય સોંપવામાં આવ્યું છે. જો કે સરકારે સફાઈ કર્મચારીઓના ઉત્થાન માટે અનેક પગલાઓ લીધા છે, તેમ છતાં તેમના દ્વારા સામાજિક આર્થિક અને શૈક્ષણિક સ્તર પર જે ભેદભાવ સહન કરવો પડ્યો છે તે હજુ સુધી પૂરો નથી થયો. વધુમાં દેશમાં મેલું ઉપાડવાની પ્રથા હજુ પણ પ્રચલિત છે અને તેની સંપૂર્ણ નાબૂદી એ સરકારની સૌથી ટોચની પ્રાથમિકતાઓમાંની એક છે.
આથી સરકારને લાગે છે કે સફાઈ કર્મચારીઓના કલ્યાણ માટે સરકારના વિભિન્ન દખલગીરીઓ અને પહેલો પર દેખરેખ રાખવાની જરૂર છે જેથી કરીને દેશમાં સફાઈ કરવાની પ્રથાને સંપૂર્ણ રીતે દૂર કરવાના લક્ષ્યાંકને પ્રાપ્ત કરી શકાય. આથી મંત્રીમંડળે રાષ્ટ્રીય સફાઈ કર્મચારી કમીશન ના કાર્યકાળને 31.૩.2019થી આગળ વધુ ત્રણ વર્ષ માટે લંબાવવાના વર્તમાન પ્રસ્તાવને મંજૂરી આપી દીધી છે.
RP
(Visitor Counter : 136
પ્રધાનમંત્રીનું કાર્યાલય
પ્રધાનમંત્રીએ યુકેના પ્રધાનમંત્રીને શુભેચ્છાઓ પાઠવી
પ્રધાનમંત્રી શ્રી નરેન્દ્ર મોદીએ યુનાઇટેડ કિંગડમના પ્રધાનમંત્રી શ્રીમાન બોરીસ જૉહન્સનને સારા સ્વાસ્થ્ય માટે શુભેચ્છાઓ પાઠવી કારણ કે તેમને કોવિડ-19 ટેસ્ટ પોઝિટીવ આવ્યો છે.
પ્રધાનમંત્રીએ જણાવ્યું હતું કે, “વ્હાલા પ્રધાનમંત્રી બોરીસ જૉહન્સન, તમે એક યોદ્ધા છો અને તમે આ પડકાર પર પણ વિજય પ્રાપ્ત કરશો. હું તમારા સારા સ્વાસ્થ્ય માટે પ્રાર્થના કરું છું અને સ્વસ્થ યુકે માટે મારી ખૂબ-ખૂબ શુભેચ્છાઓ.”
RP
(
પ્રધાનમંત્રીનું કાર્યાલય
પ્રધાનમંત્રીએ કર્ણાટકના રાજ્યોત્સવ નિમિત્તે કર્ણાટકના લોકોને શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ કર્ણાટક રાજ્યોત્સવ નિમિત્તે કર્ણાટકના લોકોને શુભેચ્છા પાઠવી છે.
પ્રધાનમંત્રીએ કહ્યું કે, “કર્ણાટકની મારી બહેનો અને ભાઈઓને કર્ણાટક રાજ્યોત્સવની શુભેચ્છાઓ. રાજ્ય લોકોની તાકાત અને કુશળતાથી ચાલે છે, કર્ણાટક પ્રગતિની નવી ઉંચાઈને આગળ ધપાવી રહ્યું છે. હું કર્ણાટકના લોકોના સુખ અને સારા સ્વાસ્થ્ય માટે પ્રાર્થના કરું છું.”
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ મૌલાના આઝાદ અને આચાર્ય કૃપલાનીને તેમની જયંતિ નિમિત્તે શ્રદ્ધાંજલિ અર્પણ કરી
પ્રધાનમંત્રી શ્રી નરેન્દ્ર મોદીએ મૌલાના આઝાદ અને આચાર્ય કૃપલાનીને તેમની જયંતિ નિમિત્તે શ્રદ્ધાંજલિ અર્પણ કરી છે.
પ્રધાનમંત્રીએ કહ્યું કે "મૌલાના આઝાદ અને આચાર્ય કૃપલાનીને રાષ્ટ્રની પ્રગતિમાં ઉત્કૃષ્ટ યોગદાન આપનારા અનુકરણીય દિગ્ગજો તરીકે યાદ કરવામાં આવે છે. તેઓએ પોતાને ગરીબ અને યુવાનોના જીવનને સશક્ત બનાવવા માટે સમર્પિત કર્યા. હું તેમની જયંતિ ઉપર તેમને નમન કરું છું. તેમના આદર્શો આપણને પ્રેરિત કરે છે.”
SD/GP/BT
(
ઇલેક્ટ્રોનિક્સ તથા સૂચના પ્રોદ્યોગિકી મંત્રી
આજના વિદ્યાર્થી ઈનોવેટર્સ આવતીકાલે ભારતીય અર્થવ્યવસ્થાના ચાલક બનશેઃ રાજ્યમંત્રી રાજીવ ચંદ્રશેખર
અટલ ટિંકરિંગ લેબ યોજના હેઠળ ગુજરાતભરની શાળાઓમાંથી 75 વિદ્યાર્થી સંશોધકોનું સન્માન કરવામાં આવ્યું
CII ઉદ્યોગના નેતાઓને મળ્યા છે અને રાજ્યમાં સ્ટાર્ટઅપ ઇકોસિસ્ટમને ટેકો આપવા માટે સરકાર સાથે નજીકથી સહયોગ કરવા અનુરોધ કર્યો
ગુજરાતભરની વિવિધ શાળાઓના વિદ્યાર્થી ઈનોવેટર્સનું સન્માન કરતા કેન્દ્રીય ઈલેક્ટ્રોનિક્સ અને આઈટી, કૌશલ્ય વિકાસ અને સાહસિકતા રાજ્ય મંત્રી શ્રી રાજીવ ચંદ્રશેખરે આજે જણાવ્યું હતું કે આજના યુવા ઈનોવેટર્સ આવતીકાલે ભારતીય અર્થતંત્રના ચાલક બનશે.
“અમે દેશના યુવા નાગરિકોને ભારતની વિકાસ યાત્રામાં મુખ્ય ખેલાડીઓ તરીકે જોઈએ છીએ. તેઓ એવા પાયા છે કે જેના પર પ્રધાનમંત્રી નરેન્દ્ર મોદીજીનો ન્યુ ઈન્ડિયાનો વિચાર નંખાયો છે, ”તેમણે કેન્દ્રની અટલ ટિંકરિંગ લેબ્સ  યોજના હેઠળ તાલીમ મેળવનાર 75 યુવા ઈનોવેટર્સને પ્રમાણપત્રો આપતાં કહ્યું.
મંત્રીએ કહ્યું કે, આજનું ભારત તકોની ભૂમિ છે અને સરકારે સારી રીતે માપાંકિત નીતિઓ અને યોજનાઓ અપનાવીને વિદ્યાર્થીઓ માટે તે તકોનો લાભ લેવાનું સરળ બનાવ્યું છે. તેમણે ગુજરાત સરકારની SSIP સ્ટુડન્ટ સ્ટાર્ટઅપ ઈનોવેશન પોલિસીની પ્રશંસા કરી જે શાળાઓ અને કોલેજોમાં ઈનોવેશનને પ્રોત્સાહિત કરવાનો ઈરાદો ધરાવે છે.
“તમે એવા સમયે વિદ્યાર્થીઓ બનવા માટે અત્યંત ભાગ્યશાળી છો જ્યારે અમે તકોના ટેકડેમાં આગળ વધી રહ્યા છીએ. જ્ઞાનનો મજબૂત પોર્ટફોલિયો મેળવવા માટે તમારે કૌશલ્યો, અપસ્કિલિંગ પર ધ્યાન કેન્દ્રિત કરવાની જરૂર છે,” શ્રી રાજીવ ચંદ્રશેખરે કહ્યું અને કેવી રીતે રાષ્ટ્રીય શિક્ષણ નીતિ 2020 એ લવચીક વિકલ્પો આપ્યા છે અને શિક્ષણ અને જ્ઞાનની સાથે કૌશલ્યોને અગ્રતા સ્થાન આપ્યું છે તેની વાત કરી.
માનનીય ભૂતપૂર્વ પ્રધાનમંત્રી અટલ બિહારી વાજપેયીજીના નામ પર રાખવામાં આવેલી અટલ ટિંકરિંગ લેબ વિશે, શ્રી રાજીવ ચંદ્રશેખરે જણાવ્યું હતું કે ATL ખરેખર નવીનતા અને ટેકનોલોજીના પ્રવેશદ્વાર તરીકે કામ કરી રહી છે અને શાળાઓમાં નવીનતા અને ઉદ્યોગસાહસિકતાની સંસ્કૃતિને પ્રોત્સાહન આપી રહી છે.
કેન્દ્ર અને ગુજરાત સરકારની પહેલ દ્વારા ગઈકાલે સેમિકન્ડક્ટર ઈન્ડિયા ફ્યુચર ડિઝાઈન પ્રોગ્રામના લોન્ચિંગનો ઉલ્લેખ કરતાં મંત્રીએ કહ્યું કે તેનો ઉદ્દેશ સેમિકન્ડક્ટર અને ફ્યુચરિસ્ટિક ઈલેક્ટ્રોનિક્સમાં ભાવિ સાહસિકોને લક્ષ્ય બનાવવાનો છે. “અમે છેલ્લા 30 વર્ષથી આ સાધનોની નિકાસ કરીએ છીએ; આ પહેલ સાથે અમે તેમને સ્વદેશી બનાવવાની આશા રાખીએ છીએ," તેમણે ઉમેર્યું.
બાદમાં શ્રી રાજીવ ચંદ્રશેખર કોન્ફેડરેશન ઓફ ઈન્ડસ્ટ્રીઝ ઈન ઈન્ડિયા  દ્વારા આયોજિત બેઠકમાં ઉદ્યોગના નેતાઓ, ઉદ્યોગસાહસિકોને મળ્યા અને તેમની સાથે પ્રધાનમંત્રી નરેન્દ્ર મોદીજીના ન્યૂ ઈન્ડિયાનું વિઝન અને તેઓ રાજ્યમાં કેવી રીતે ઝડપથી વિસ્તરી રહેલા સ્ટાર્ટઅપ ઈકોસિસ્ટમને ટેકો આપવા માટે નજીકથી સહયોગ કરી શકે તે વિશે વાત કરી.
તેમણે કહ્યું કે છેલ્લા 3 મહિનામાં મંત્રીએ ગુજરાતના લગભગ તમામ વિસ્તારોની મુલાકાત લીધી છે તે પીચ પર 9 ઉદ્યોગ અગ્રણીઓએ કેવી પ્રતિક્રિયા આપી છે. સુરત, અમદાવાદ, રાજકોટના ઉદ્યોગ અગ્રણીઓએ આગળ આવીને રાજ્યમાં સ્ટાર્ટઅપ ઇકોસિસ્ટમને ટેકો આપવા રૂ. 1500 કરોડના વેન્ચર ફંડની રચના કરી છે.
તેમણે તેમને ભારત તેમજ વિદેશ બંનેમાં કૌશલ્ય ધરાવતા લોકોની માંગ કેવી રીતે વધી રહી છે તે વિશે પણ તેમને માહિતગાર કર્યા અને તેમના સાહસોમાં કર્મચારીઓના અપ-કૌશલ્ય અને પુનઃ-કૌશલ્યને ટેકો આપવા માટે પ્રોત્સાહિત કર્યા.
YP/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 127
પ્રધાનમંત્રીનું કાર્યાલય
પ્રધાનમંત્રીએ રામ નવમીના પાવન અવસર પર લોકોને શુભેચ્છાઓ પાઠવી હતી
પ્રધાનમંત્રી શ્રી નરેન્દ્ર મોદીએ રામ નવમીના પાવન અવસર પર લોકોને શુભેચ્છાઓ પાઠવી હતી.
પ્રધાનમંત્રીએ કહ્યું, “રામ નવમીના પાવન પર્વ પર સૌ દેશવાસિઓને હાર્દિક શુભકામનાઓ. જય શ્રી રામ!”
RP
(Visitor Counter : 104
PIB Headquarters
કોવિડ-19 અંગે PIBનું દૈનિક બુલેટિન
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 210.02 કરોડ રસીના ડોઝ  આપવામાં આવ્યા
- છેલ્લા ચોવિસ કલાકમાં 35,33,466 ડોઝ આપવામાં આવ્યા
- ભારતમાં સક્રિય કેસનું ભારણ 97,648 થયું
- સક્રિય કેસનું ભારણ હાલમાં 0.22% છે
- સાજા થવાનો દર હાલમાં 98.59% નોંધાયો
- છેલ્લા 24 કલાકમાં 11,726 દર્દીઓ સાજા થયા, કુલ વધીને 4,37,23,944 દર્દીઓ સાજા થયા
- છેલ્લા 24 કલાકમાં ભારતમાં 9,531 નવા કેસ નોંધાયા
- દૈનિક પોઝિટિવીટી દર 4.15% પહોંચ્યો
- સાપ્તાહિક પોઝિટિવીટી દર હાલમાં 3.59% છે
- કુલ 88.27 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 2,29,546 ટેસ્ટ કરાયા
#Unite2FightCorona
#IndiaFightsCorona
Press Information Bureau
Ministry of Information & Broadcasting
Government of India
પ્રધાનમંત્રીનું કાર્યાલય
પ્રધાનમંત્રી એ પંડિત જવાહરલાલ નહેરુને એમની પુણ્યતિથિ પર શ્રદ્ધાંજલિ અપર્ણ કરી
પ્રધાનમંત્રી શ્રી નરેન્દ્ર મોદીએ ભારતના પ્રથમ પ્રધાનમંત્રી પંડિત જવાહરલાલ નહેરુને એમની પુણ્યતિથિ પર શ્રદ્ધાંજલિ અપર્ણ કરી.
પ્રધાનમંત્રીએ કહ્યું ' આપણા પહેલા પ્રધાનમંત્રી, પંડિત જવાહરલાલ નહેરુજી ને એમની પુણ્યતિથિ પર શ્રદ્ધાંજલિ અપર્ણ કરું છું.'
GP/DS
(
મંત્રીમંડળ
મંત્રીમંડળે ઔષધીના ક્ષેત્રમાં સહયોગ માટે ભારત અને અમેરિકા વચ્ચેના આંતર સંસ્થાકીય કરારોને મંજૂરી આપી
પ્રધાનમંત્રી શ્રી નરેન્દ્દ્ર મોદીની અધ્યક્ષતામાં મંત્રીમંડળની બેઠકે ભારત અને અમેરિકા વચ્ચે પુનઃઉત્પાદકીય ઔષધી અને થ્રીડી બાયો પ્રિન્ટીંગ, નવી ટેકનોલોજી, વૈજ્ઞાનિક વિચારો/માહિતી અને પ્રૌદ્યોગિકીનું આદાનપ્રદાન અને વૈજ્ઞાનિક માળખાના સંયુક્ત ઉપયોગના ક્ષેત્રમાં આંતર સંસ્થાકીય કરારોને મંજૂરી આપી દીધી છે.
લાભ:
આ કરાર અંતર્ગત સંયુક્ત સંશોધન પ્રોજેક્ટ, તાલીમ કાર્યક્રમો, સેમિનાર વગેરે તમામ લાયકાત ધરાવતા વૈજ્ઞાનિકો અને ટેક્નોલોજીસ્ટ માટે ઉપલબ્ધ હશે અને તેને વૈજ્ઞાનિક રીતે મેરીટ અને ગુણવત્તાના આધાર પર સહયોગ આપવામાં આવશે. પુનઃઉત્પાદકીય દવાઓ અને થ્રીડી બાયોપ્રિન્ટીંગના ક્ષેત્રમાં વૈજ્ઞાનિક સંશોધન અને ટેકનોલોજીકલ વિકાસની અંદર નવી બૌદ્ધિક સંપત્તિ, પ્રક્રિયાઓ, પ્રોટોટાઈપ્સ અથવા ઉત્પાદકોની પેઢીઓ માટેની ક્ષમતા રહેશે.
બંને સંસ્થાઓ આશા રાખે છે કે આ કરાર અંતર્ગત સમીક્ષા કરવામાં આવેલ સામાન્ય શૈક્ષણિક આદાન-પ્રદાન નિશ્ચિત પ્રોજેક્ટના વિકાસ તરફ દોરી જશે જેમાંથી દરેકમાં શૈક્ષણિક, ક્લિનિકલ અને વ્યવસાયિક જોગવાઈઓ હશે.
મુખ્ય લાક્ષણિકતાઓ:
આ કરારનો ઉદ્દેશ્ય શૈક્ષણિક સંગઠનના માધ્યમથી બંને સંસ્થાઓના સંશોધન અને શિક્ષણના વિકાસમાં યોગદાન આપવાનો છે. સામાન્ય હિતોના મુખ્ય ક્ષેત્રો કે જ્યાં બંને પક્ષો માટે સંગઠન અને જ્ઞાનનું આદાનપ્રદાન થવાની સંભાવના છે તે નીચે મુજબ છે:
- ખાસ કરીને થ્રીડી બાયો પ્રિન્ટીંગના ક્ષેત્રમાં તાલીમ, અભ્યાસ અને સંશોધન માટે શિક્ષકો અને વિદ્યાર્થીઓનું આદાન-પ્રદાન.
- સંયુક્ત સંશોધન પ્રોજેક્ટનું અમલીકરણ; અને
- માહિતી અને શૈક્ષણિક પ્રકાશનોનું આદાન-પ્રદાન
પૂર્વભૂમિકા:
વિજ્ઞાન અને ટેકનોલોજીના ક્ષેત્રમાં પારસ્પરિક લાભ માટે ભારત સરકાર અને અમેરિકા વચ્ચે વધુ મજબૂત અને લાંબા ગાળાના સહયોગ પર ભાર મુકનાર ભારત સરકારની સાથે શ્રી ચિત્રા તીરુનલ તબિબિ વિજ્ઞાન અને પ્રૌદ્યોગિકી સંસ્થાન , ત્રિવેન્દ્રમ, વિજ્ઞાન અને ટેકનોલોજી વિભાગ મંત્રાલય  અંતર્ગત કાર્યરત એક રાષ્ટ્રીય મહત્વ ધરાવતી સંસ્થા દ્વારા શૈક્ષણિક સહયોગ માટે વેક ફોરેસ્ટ યુનિવર્સિટી હેલ્થ સાયન્સ સાથે તેની સંસ્થા રિજનરેટીવ ઔષધી સંસ્થા, નોર્થ કેરોલીના, યુએસએ તરફથી એક સંધિ કરાર કરવામાં આવ્યા હતા. આ સંધિ કરાર પર 13 ડીસેમ્બર 2018ના રોજ પ્રો. આશા કિશોર, ડાયરેક્ટર, એસસીટીઆઈએમએસટી દ્વારા શ્રી ચિત્રા તીરુનલ તબિબિ વિજ્ઞાન અને પ્રૌદ્યોગિકી સંસ્થાન, ત્રિવેન્દ્રમ તરફથી અને શ્રી ગ્રેગરી બર્ક, ચીફ સાયંસ ઓફિસર અને સીનીયર એસોસિએટ ડીન ફોર રીસર્ચ એડમીન અને પ્રો. એન્થની અટાલા, ડાયરેક્ટર દ્વારા વેક ફોરેસ્ટ યુનિવર્સિટી હેલ્થ સાયંસ તરફથી રિજનરેટીવ મેડીસીન માટેની તેમની સંસ્થા, નોર્થ કેરોલીના, યુનાઇટેડ સ્ટેટ્સ તરફથી હસ્તાક્ષર કરવામાં આવ્યા હતા.
DK/NP/J.Khunt/GP/RP
(
પ્રધાનમંત્રીનું કાર્યાલય
પ્રધાનમંત્રીએ સરદાર પટેલને તેમની જયંતિ નિમિત્તે શ્રદ્ધાંજલિ અર્પણ કરી
પ્રધાનમંત્રી શ્રી નરેન્દ્ર મોદીએ સરદાર પટેલને તેમની જયંતિ નિમિત્તે શ્રદ્ધાંજલિ અર્પણ કરી.
પ્રધાનમંત્રીએ કહ્યું કે "રાષ્ટ્રીય એકતા અને અખંડિતતાના પ્રણેતા લોહ પુરુષ સરદાર વલ્લભભાઇ પટેલને તેમની જન્મજયંતિ નિમિત્તે વિનમ્ર શ્રદ્ધાંજલિ.
મહાન સરદાર પટેલને તેમની જયંતિ નિમિત્તે શ્રદ્ધાંજલિ"
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ ભારત-ઇટાલી ટેકનોલોજી સમિટને સંબોધન કર્યુ
પ્રધાનમંત્રી શ્રીનરેન્દ્ર મોદીએ આજે નવી દિલ્હી ખાતે ભારત-ઇટાલી ટેકનોલોજી સમિટને સંબોધન કર્યુ હતુ. આ પ્રસંગે ઇટાલીના પ્રધાનમંત્રી શ્રી જુસૈપ્પે કોન્તે પણ ઉપસ્થિત રહ્યા હતા.
સંબોધન દરમિયાન પ્રધાનમંત્રીએ ભારત-ઇટાલી ઔદ્યોગિક સંશોધન અને વિકાસ સહયોગ કાર્યક્રમના અગામી તબક્કાના શુભારંભની જાહેરાત કરી હતી. તેમણે ઉમેર્યુ હતુ કે આ કાર્યક્રમ આપણા ઉદ્યોગો અને સંશોધન સંસ્થાઓને નવા ઉત્પાદનો વિકસાવવા માટે સક્ષમ બનાવશે.
ટેકનોલોજીના મહત્વ વિષે વાત કરતા પ્રધાનમંત્રીએ જણાવ્યું કે ભારતે ટેકનોલોજીને સામાજિક ન્યાય, સશક્તિકરણ, સમાવેશીતા અને પારદર્શકતા પ્રાપ્ત કરવા માટેનું માધ્યમ બનાવી દીધી છે, સરકાર સેવાઓને અંતિમ તબક્કાના લોકો સુધી અસરકારક રીતે પહોંચાડવાની ખાતરી કરવા માટે ટેકનોલોજીનો ઉપયોગ કરી રહી છે.
પ્રધાનમંત્રીએ જણાવ્યું કે સરકાર નાગરિકોમાં વૈજ્ઞાનિક માનસિકતાની સાથે-સાથે ટેકનોલોજીકલ માનસિકતા વિકસાવવા પર પણ ભાર મૂકી રહી છે. આ સંદર્ભમાં પ્રધાનમંત્રીએ અટલ ઇનોવેશન મિશન, ઉમંગ એપ અને સમગ્ર દેશમાં પથરાયેલા ત્રણ લાખ કોમન સર્વિસ સેન્ટરનો પણ ઉલ્લેખ કર્યો હતો. તેમણે કહ્યું કે આ ટેકનોલોજીકલ ઉપાયોએ, એ બાબતની બાહેંધરી આપી છે કે સરકાર નાગરિકોના ઘર આંગણે પહોંચી ગઈ છે.
ભારતીય અવકાશ કાર્યક્રમને ભારપૂર્વક દર્શાવતા પ્રધાનમંત્રીએ જણાવ્યું કે તે ગુણવત્તા સાથેના નવીનીકરણનું ઉદાહરણ છે. તેમણે ઉમેર્યું કે ભારત હવે ઇટાલી સહિતના અન્ય ઘણા દેશોના અવકાશી ઉપગ્રહો મોકલવા માટે સક્ષમ છે અને તે સસ્તા દરે નવિનીકૃત ઉપાયોનું નિર્માણ કરવા માટેની ભારતની ક્ષમતા દર્શાવે છે.
પ્રધાનમંત્રીએ જીવનશૈલી સહાયક ઉપકરણ ડિઝાઈન ના ક્ષેત્રમાં ભારત અને ઇટાલી વચ્ચે વધેલા સહયોગ અંગે ખુશી વ્યક્ત કરી હતી. તેમણે ઉમેર્યું કે ચામડા ક્ષેત્ર અને વાહનવ્યવહાર તથા ઓટોમોબાઇલ ડિઝાઇન  પર વિશેષ ધ્યાન આપવામાં આવશે.
RP
(Visitor Counter : 124
પ્રધાનમંત્રીનું કાર્યાલય
પ્રધાનમંત્રીએ ગુજરાતના કેવડિયામાં કમ્બાઇન્ડ કમાન્ડર્સ કોન્ફરન્સના સમાપન સમારંભને સંબોધન કર્યું
પ્રધાનમંત્રી શ્રી નરેન્દ્ર મોદીએ આજે ગુજરાતના કેવડિયા ખાતે સંરક્ષણ મંત્રાલય દ્વારા આયોજિત કમ્બાઇન્ડ કમાન્ડર્સ કોન્ફરન્સના સમાપન સમારંભને સંબોધન કર્યું હતું.
આ સમારંભમાં ચીફ ઓફ ડિફેન્સ સ્ટાફે પ્રધાનમંત્રીને આ વર્ષની કોન્ફરન્સમાં થયેલી ચર્ચાવિચારણા વિશે ટૂંકમાં જાણકારી આપી હતી. પ્રધાનમંત્રીએ કોન્ફરન્સના માળખા અને એમાં ચર્ચા કરવા માટે પસંદ કરવામાં આવેલા વિષયો બદલ તેમની પ્રશંસા કરી હતી. તેમણે ખાસ કરીને ચાલુ વર્ષની કોન્ફરન્સમાં જૂનિયર કમિશન્ડ ઓફિસર્સ અને નોન કમિશન્ડ ઓફિસર્સને સામેલ કરવાની પ્રશંસા કરી હતી.
રાષ્ટ્રીય સંરક્ષણ વ્યવસ્થાનાં સર્વોચ્ચ નાગરિક અને સૈન્ય નેતૃત્વને સંબોધન કરતાં પ્રધાનમંત્રીએ ગયા વર્ષે કોવિડ રોગચાળા દરમિયાન અને ઉત્તર ભારતની સરહદો પર પડકારનજક સ્થિતિનો સફળતાપૂર્વક સામનો કરવા માટે ભારતીય સૈન્ય દળોએ દર્શાવેલી દ્રઢતા બદલ તેમની પ્રશંસા કરી હતી.
પ્રધાનમંત્રીએ રાષ્ટ્રીય સુરક્ષા વ્યવસ્થામાં સ્વદેશી અભિગમને વધારવાના મહત્વ પર ભાર મૂક્યો હતો, જે માટે તેમણે ઉપકરણ અને શસ્ત્રસામગ્રીની આયાતને ઘટાડવાની સાથે સૈન્ય દળોમાં સિદ્ધાંતો, કામગીરી અને પરંપરામાં પણ સ્વદેશી અભિગમ અપનાવવાનો આગ્રહ કર્યો હતો.
તેમણે રાષ્ટ્રીય સુરક્ષાના માળખાના ભાગરૂપે સૈન્ય અને નાગરિક એમ બંનેમાં માનવીય સંસાધનનું મહત્તમ અને અસરકારક આયોજન કરવાની જરૂરિયાત પર ભાર મૂક્યો હતો. તેમણે સર્વાંગી અભિગમ અપનાવવા, નાગરિક-સૈન્યની અગાઉ ચાલી આવતી પરંપરાઓ તોડવા પર ધ્યાન કેન્દ્રિત કરવા અને નિર્ણય લેવાની પ્રક્રયાને ઝડપી બનાવવાની અપીલ પણ કરી હતી. તેમણે સેનાની ત્રણેય પાંખોને ઉપયોગિતા અને પ્રસ્તુતા ગુમાવી દેનાર કાયદેસર વ્યવસ્થા અને રીતો છોડી દેવાની સલાહ આપી હતી.
ટેકનોલોજી ક્ષેત્રમાં ઝડપથી થઈ રહેલા પરિવર્તનની નોંધ લઈને પ્રધાનમંત્રીએ ‘ભવિષ્યના સૈન્યદળ’ તરીકે સજ્જ થવા ભારતીય સૈન્યને વિકસાવવાની જરૂરિયાત વ્યક્ત કરી હતી.
પ્રધાનમંત્રીએ ધ્યાન દોર્યું હતું કે, ભારત આગામી વર્ષે એની આઝાદીનું 75મું વર્ષ ઉજવશે. તેમણે સશસ્ત્ર દળોને આ ઐતિહાસક વર્ષનો ઉપયોગ દેશની યુવા પેઢીને પ્રેરિત કરે એવી વિવિધ પહેલો હાથ ધરવા અને જુદી જુદી પ્રવૃત્તિઓનું આયોજન કરવા અપીલ કરી હતી.
SD/GP/JD
(
પ્રધાનમંત્રીનું કાર્યાલય
મધ્ય એશિયન દેશોના વિદેશ મંત્રીઓએ પ્રધાનમંત્રી સાથે મુલાકાત કરી
કઝાકિસ્તાન, કિર્ગિઝ રિપબ્લિક, તાઝિકિસ્તાન, તુર્કમેનિસ્તાન અને ઉઝબેકિસ્તાનના વિદેશમંત્રીઓએ 20 ડિસેમ્બર, 2021ના રોજ પ્રધાનમંત્રી શ્રી નરેન્દ્ર મોદી સાથે મુલાકાત કરી હતી. મધ્ય એશિયન દેશોના વિદેશમંત્રીઓ ભારત-મધ્ય એશિયા સંવાદની ત્રીજી બેઠકમાં સામેલ થવા માટે નવી દિલ્હીની મુલાકાતે આવ્યા છે.
મધ્ય એશિયન વિદેશ મંત્રીઓએ પ્રધાનમંત્રી મોદીને પોતાના રાષ્ટ્રપતિઓના અભિવાદન પાઠવ્યા હતા અને ભારત સાથેના સંબંધોને વધુ મજબૂત કરવા માટે તેમના નેત઼ૃત્વની તત્પરતા પર ભાર મૂક્યો હતો. તેમણે 18-19 ડિસેમ્બર, 2021ના રોજ ભારતના વિદેશ મંત્રીની અધ્યક્ષતામાં આયોજિત ભારત-મધ્ય એશિયા સંવાદના વિચારવિમર્શન પર પ્રધાનમંત્રીને જાણકારી આપી, જેમાં અફઘાનિસ્તાનની સ્થિતિ સહિત વ્યાપાર અને સંપર્ક, વિકાસ સહભાગિતા અને પ્રાદેશિક વિકાસ પર ધ્યાન કેન્દ્રીત કરવામાં આવ્યું હતું.
પ્રધાનમંત્રીએ એ મહત્વ પર ભાર આપ્યો કે ભારત મધ્ય એશિયન દેશોની સાથે પોતાના દીર્ઘકાલિન સંબંધોને જોડે છે, જે તેના ‘વિસ્તરિત પડોશ’નો હિસ્સો છે. તેમણે આ વર્ષે મંત્રીઓને તેમના સ્વાતંત્ર્યની 30મી વર્ષગાંઠ માટે શુભેચ્છાઓ પાઠવી હતી. તેમણે 2015માં તમામ મધ્ય એશિયન દેશો અને પછી કઝાકિસ્તાન, ઉઝબેકિસ્તાન અને કિર્ગિઝ રિપબ્લિકની પોતાની યાદગાર યાત્રાઓને યાદ કરી. પ્રધાનમંત્રીએ આ ક્ષેત્રમાં ભારતીય ફિલ્મો, સંગીત, યોગ વગેરેની લોકપ્રિયતાને જોતા ભારત અને મધ્ય એશિયા વચ્ચે સાંસ્કૃતિક અને લોકોથી લોકો સાથેનો સંપર્ક જાળવી રાખવાના મહત્વને રેખાંકિત કર્યુ. તેમણે ભારત અને મધ્ય એશિયા વચ્ચે વધેલા આર્થિક સહયોગની સંભાવના અને આ મામલે કનેક્ટિવિટીની ભૂમિકાને પણ રેખાંક્તિ કરી.
ભારત-મધ્ય એશિયા સંવાદે ભારત અને મધ્ય એશિયન દેશો વચ્ચે ઉત્કૃષ્ટ દ્વિપક્ષીય સંબંધોને ગતિ આપી છે. ભારત અને મધ્ય એશિયન દેશ આગામી વર્ષ પોતાના રાજદ્વારી સંબંધોની સ્થાપનાની 30મી વર્ષગાંઠ મનાવશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
ભારતનું રાષ્ટ્રીય સંચિત કોવિડ -19 રસીકરણ કવરેજ 104.82 કરોડને પાર
છેલ્લા 24 કલાકમાં 74 લાખ ડોઝ આપવામાં આવ્યા
સાજા થવાનો દર હાલમાં 98.19%
છેલ્લા 24 કલાકમાં 14,348 નવા કેસ નોંધાયા
ભારતમાં સક્રિય કેસનું ભારણ 1,61,334
સાપ્તાહિક પોઝિટિવિટી દર  છેલ્લા 35 દિવસમાં 2% કરતા ઓછો
છેલ્લા 24 કલાકમાં 74,33,392 રસી ડોઝ આપવા સાથે, ભારતનું કોવિડ -19 રસીકરણનો દાયરો આજે સવારે 7 વાગ્યા સુધીકામચલાઉ અહેવાલ મુજબ 104.82 કરોડ  સુધી પહોંચી ગયો છે. આ 1,04,57,932 સત્રો દ્વારા પ્રાપ્ત થયો છે.
આજે સવારે 7 વાગ્યા સુધી કામચલાઉ અહેવાલ મુજબ સંચિત આંકડાઓના વિભાજનમાં નીચેનાનો સમાવેશ થાય છે:
|
|
HCWs
|
|
પ્રથમ ડોઝ
|
|
1,03,78,753
|
|
બીજો ડોઝ
|
|
91,96,000
|
|
FLWs
|
|
પ્રથમ ડોઝ
|
|
1,83,71,035
|
|
બીજો ડોઝ
|
|
1,58,60,088
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
41,47,31,641
|
|
બીજો ડોઝ
|
|
13,64,95,078
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
17,38,19,237
|
|
બીજો ડોઝ
|
|
9,45,21,155
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
10,91,45,076
|
|
બીજો ડોઝ
|
|
6,56,82,903
|
|
કુલ
|
|
1,04,82,00,966
છેલ્લા 24 કલાકમાં 13,198 દર્દીઓ સાજા થતાં સાજા થયેલા દર્દીઓની કુલ સંખ્યા  વધીને 3,36,27,632 થઈ છે.
પરિણામે, ભારતનો રિકવરી રેટ 98.19%છે.
કેન્દ્ર અને રાજ્યો/કેન્દ્રશાસિત પ્રદેશો દ્વારા સતત અને સહયોગી પ્રયાસોથી દૈનિક 50,000 ઓછા નવા કેસોનો ટ્રેન્ડ ચાલુ રહ્યો છે જે હવે સતત 124 દિવસોમાં ઓછો નોંધાયો છે.
છેલ્લા 24 કલાકમાં 14,348 નવા કેસ નોંધાયા છે.
સક્રિય કેસનું ભારણ હાલમાં 1,61,334 છે. હાલમાં સક્રિય કેસો દેશના કુલ પોઝિટિવ કેસોના 0.47% છે, જે માર્ચ 2020 પછી સૌથી ઓછા છે.
દેશભરમાં પરીક્ષણ ક્ષમતા વિસ્તૃત કરવાનું ચાલુ છે. છેલ્લા 24 કલાકમાં કુલ 12,84,552 ટેસ્ટ હાથ ધરવામાં આવ્યા છે. ભારતે અત્યાર સુધીમાં 60.58 કરોડ  સંચિત પરીક્ષણો કર્યા છે.
જ્યારે દેશભરમાં પરીક્ષણ ક્ષમતા વધારવામાં આવી છે, 1.18% પર સાપ્તાહિક સકારાત્મકતા દર છેલ્લા 35 દિવસોથી 2% કરતા ઓછો રહ્યો છે. દૈનિક પોઝિટિવિટી રેટ 1.12%નોંધાયો છે. દૈનિક સકારાત્મકતા દર છેલ્લા 25 દિવસોથી 2% ની નીચે અને સતત 60 દિવસોથી 3% ની નીચે રહ્યો છે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 197
પ્રધાનમંત્રીનું કાર્યાલય
પ્રધાનમંત્રી શ્રીએ અગ્નિવીરોની પ્રથમ બેચને સંબોધિત કરી
પ્રધાનમંત્રીએ અગ્નિવીરોને પાથ-બ્રેકિંગ અગ્નિપથ યોજનાના પ્રણેતા બનવા બદલ અભિનંદન પાઠવ્યા
પ્રધાનમંત્રીએ હાઇલાઇટ કર્યું કે આ પરિવર્તનકારી નીતિ આપણા સશસ્ત્ર દળોને મજબૂત બનાવવામાં અને તેમને ભવિષ્ય માટે તૈયાર કરવામાં ગેમ ચેન્જર સાબિત થશે
આપણા સશસ્ત્ર દળોને આધુનિક બનાવવા તેમજ તેમને આત્મનિર્ભર બનાવવાના પ્રયાસો ચાલુ છે: PM
સંપર્ક વિનાના યુદ્ધના નવા મોરચાના પડકારોની ચર્ચા કરતા પ્રધાનમંત્રી કહે છે કે તકનીકી રીતે અદ્યતન સૈનિકો આપણા સશસ્ત્ર દળોમાં મુખ્ય ભૂમિકા ભજવશે
અગ્નિપથ યોજના કેવી રીતે મહિલાઓને સશક્ત બનાવશે તે અંગે પ્રધાનમંત્રી શ્રીએ ચર્ચા કરી; કહ્યું કે તેઓ ત્રણેય દળોમાં મહિલા અગ્નિવીરોને જોવા માટે ઉત્સુક છે
પ્રધાનમંત્રીએ અગ્નિવીરોને વિવિધ ભાષાઓ અને સંસ્કૃતિઓ વિશે પણ વધુ શીખવાની તકનો ઉપયોગ કરવા કહ્યું
પ્રધાનમંત્રી શ્રી નરેન્દ્ર મોદીએ આજે ત્રણેય સેવાઓના અગ્નિવીરોની પ્રથમ બેચને વિડિયો કોન્ફરન્સિંગ દ્વારા સંબોધન કર્યું, જેમણે તેમની મૂળભૂત તાલીમ શરૂ કરી છે.
પ્રધાનમંત્રી શ્રીએ અગ્નિવીરોને આ પાથબ્રેકિંગ અગ્નિપથ યોજનાના પ્રણેતા બનવા બદલ અભિનંદન પાઠવ્યા હતા. તેમણે હાઇલાઇટ કર્યું હતું કે આ પરિવર્તનકારી નીતિ આપણા સશસ્ત્ર દળોને મજબૂત કરવામાં અને તેમને ભવિષ્યમાં આવનારા પડકારો માટે તૈયાર કરવામાં ગેમ ચેન્જર સાબિત થશે. પ્રધાનમંત્રી શ્રીએ ખાતરી આપી હતી કે યુવા અગ્નિવીર સશસ્ત્ર દળોને વધુ યુવા અને ટેક સેવી બનાવશે.
અગ્નિવીરોની ક્ષમતાને બિરદાવતા તેમણે કહ્યું કે તેમની ભાવના સશસ્ત્ર દળોની બહાદુરીનું પ્રતિબિંબ પાડે છે જેણે હંમેશા રાષ્ટ્રના ધ્વજને ઊંચો રાખ્યો છે. તેમણે કહ્યું કે આ તક દ્વારા તેઓ જે અનુભવ મેળવશે તે જીવન માટે ગૌરવનો સ્ત્રોત બની રહેશે.
પ્રધાનમંત્રીએ કહ્યું કે નવું ભારત નવા જોશથી ભરેલું છે, અને આપણા સશસ્ત્ર દળોને આધુનિક બનાવવા તેમજ તેમને આત્મનિર્ભર બનાવવાના પ્રયાસો ચાલુ છે. તેમણે કહ્યું કે 21મી સદીમાં યુદ્ધ લડવાની રીત બદલાઈ રહી છે. કોન્ટેક્ટલેસ વોરફેરના નવા મોરચા અને સાયબર વોરફેરના પડકારો અંગે ચર્ચા કરતા તેમણે કહ્યું કે ટેકનોલોજીની રીતે અદ્યતન સૈનિકો આપણા સશસ્ત્ર દળોમાં મુખ્ય ભૂમિકા ભજવશે. તેમણે ઉમેર્યું કે વર્તમાન યુવા પેઢીમાં ખાસ કરીને આ ક્ષમતા છે અને તેથી અગ્નિવીર આવનારા સમયમાં આપણા સશસ્ત્ર દળોમાં અગ્રણી ભૂમિકા ભજવશે.
આ યોજના મહિલાઓને વધુ સશક્ત કેવી રીતે કરશે તે વિશે પણ પ્રધાનમંત્રીએ વાત કરી હતી. તેમણે કેવી રીતે મહિલા અગ્નિવીરોને નૌકાદળના દળોમાં ગૌરવ વધાર્યું છે તે અંગે ખુશી વ્યક્ત કરી અને કહ્યું કે તે ત્રણેય દળોમાં મહિલા અગ્નિવીરોને જોવા માટે ઉત્સુક છે. પ્રધાનમંત્રી શ્રીએ સિયાચીનમાં તૈનાત મહિલા સૈનિક અને આધુનિક ફાઇટર પ્લેન ચલાવતી મહિલાઓના ઉદાહરણો ટાંકીને એ પણ યાદ કર્યું કે કેવી રીતે મહિલાઓ વિવિધ મોરચે સશસ્ત્ર દળોનું નેતૃત્વ કરી રહી છે.
પ્રધાનમંત્રી શ્રીએ કહ્યું કે વિવિધ પ્રદેશોમાં પોસ્ટ થવાથી તેમને વિવિધ અનુભવો મેળવવાની તક મળશે અને તેઓએ વિવિધ ભાષાઓ અને વિવિધ સંસ્કૃતિઓ અને જીવન જીવવાની રીતો વિશે પણ શીખવાનો પ્રયાસ કરવો જોઈએ. તેમણે કહ્યું કે ટીમ વર્ક અને નેતૃત્વ કૌશલ્યનું સન્માન તેમના વ્યક્તિત્વમાં એક નવું પરિમાણ ઉમેરશે. તેમણે અગ્નિવીરોને તેમની પસંદગીના ક્ષેત્રોમાં તેમની કુશળતાને બહેતર બનાવવા માટે કામ કરવાની સાથે સાથે નવી વસ્તુઓ શીખવા માટે ઉત્સુક રહેવા માટે પ્રોત્સાહન આપ્યું.
યુવાનો અને અગ્નિવીરોની ક્ષમતાને બિરદાવતા પ્રધાનમંત્રી શ્રીએ એમ કહીને સમાપન કર્યું કે તેઓ જ 21મી સદીમાં રાષ્ટ્રને નેતૃત્વ પ્રદાન કરવા જઈ રહ્યા છે.
YP/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ પ્રસિદ્ધ કન્નડ લેખક ડો. સિદ્ધાલિંગૈહાના નિધન અંગે દુઃખ વ્યક્ત કર્યુ
પ્રધાનમંત્રી શ્રી નરેન્દ્ર મોદીએ પ્રસિદ્ધ કન્નડ લેખક ડો. સિદ્ધાલિંગૈહાના નિધન અંગે દુઃખ વ્યક્ત કર્યુ હતું.
પ્રધાનંત્રીએ એક ટ્વીટમાં કહ્યું, ‘ડો. સિદ્ધાલિંગૈહાને વિશાળ લેખન, કવિતા અને સામાજિક ન્યાય માટે તેમના યોગદાન માટે યાદ કરવામાં આવશે. તેમના નિધનથી દુઃખી છું. મારી સંવેદના તેમના પરિવાર અને સેંકડો પ્રશંસકો સાથે આ દુઃખની ઘડીમાં છે. ઓમ શાંતિ.’
Dr. Siddalingaiah will be remembered for his prolific writings, poetry and contributions towards social justice. Saddened by his passing away. My thoughts are with his family and many admirers in this hour of sadness. Om Shanti.
— Narendra Modi  June 11, 2021
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી શ્રી નરેન્દ્ર મોદી અને યુનાઇટેડ કિંગડમના માનનીય પ્રધાનમંત્રી એલિઝાબેથ ટ્રસ વચ્ચે ફોન પર વાતચીત થઈ
પ્રધાનમંત્રી શ્રી નરેન્દ્ર મોદીએ આજે યુનાઇટેડ કિંગડમના માનનીય પ્રધાનમંત્રી એલિઝાબેથ ટ્રસ વચ્ચે ફોન પર વાતચીત કરી હતી.
પીએમ મોદીએ પીએમ ટ્રસને યુકેના પ્રધાનમંત્રી તરીકેનો કાર્યભાર સંભાળવા બદલ અભિનંદન પાઠવ્યા હતા. તેમણે વેપાર સચિવ અને વિદેશ સચિવ તરીકેની તેમની અગાઉની ભૂમિકાઓમાં ભારત-યુકે દ્વિપક્ષીય સંબંધોમાં તેમના યોગદાનની પણ પ્રશંસા કરી હતી. બંને નેતાઓ ભારત અને યુકે વચ્ચે વ્યાપક વ્યૂહાત્મક ભાગીદારીને વધુ મજબૂત કરવા પ્રતિબદ્ધ છે.
બંને નેતાઓએ રોડમેપ 2030ના અમલીકરણમાં પ્રગતિ, ચાલી રહેલી FTA વાટાઘાટો, સંરક્ષણ અને સુરક્ષા સહયોગ અને બંને દેશો વચ્ચે લોકો વચ્ચેના સંબંધો સહિત દ્વિપક્ષીય હિતના વિવિધ મુદ્દાઓ પર ચર્ચા કરી હતી.
ભારતના લોકો વતી, પ્રધાનમંત્રી શ્રી મોદીએ મહારાણી એલિઝાબેથ દ્વિતિયના દુઃખદ અવસાન પર શાહી પરિવાર અને યુકેના લોકો પ્રત્યે ઊંડી સંવેદના વ્યક્ત કરી હતી.
YP/GP/JD
(